Lee Chin Chen

Lee Chin Chen (; lahir 7 Februari 1984) ialah seorang ahli politik Malaysia yang telah berkhidmat sebagai Timbalan Speaker Dewan Undangan Negeri Pahang sejak Disember 2022 dan Ahli Dewan Undangan Negeri (ADUN) bagi kawasan Bilut sejak Mei 2018. Beliau pernah berkhidmat sebagai Ketua Pembangkang Negeri Pahang dari Julai 2018 hingga Oktober 2022 dan sebagai ADUN bagi kawasan Ketari dari Mei 2013 hingga Mei 2018. Beliau ialah ahli dan Ahli Jawatankuasa Eksekutif Pusat (CEC) Parti Tindakan Demokratik (DAP), sebuah parti komponen dalam gabungan Pakatan Harapan (PH) dan sebelum ini Pakatan Rakyat (PR). Beliau juga telah berkhidmat sebagai Penolong Setiausaha Pengelola Kebangsaan DAP sejak Mac 2025 dan Pengerusi DAP Negeri Pahang sejak September 2024. Beliau merupakan Timbalan Speaker pertama dalam sejarah Pahang yang bukan berketurunan Melayu.

 Kontroversi dan isu 
Pada Februari 2023, sebuah foto yang menunjukkan Lee melakukan kesalahan trafik telah tular di media sosial. Foto tersebut memaparkan kereta milik Lee melanggar papan tanda "Dilarang Masuk". Lee mengeluarkan kenyataan bahawa beliau sedang bekerjasama dengan siasatan pihak polis dan telah menerima saman trafik yang akan dibayarnya. Ketua Polis Daerah Bentong turut mengesahkan dalam satu kenyataan bahawa saman telah dikeluarkan di bawah Seksyen 79(2) Akta Pengangkutan Jalan (APJ) 1987.

 Keputusan pilihan raya 
+ Dewan Undangan Negeri Pahang Peratusan angka berdasarkan jumlah keluar mengundi.TahunKawasan pilihan rayaCalonUndiPeratusLawanUndiPeratusUndi sahMajoritiHasil2013N34 KetariLee Chin Chen (DAP)10,05055.96%Woong Choo Yak (MCA)7,91044.04%18,2762,14084.30%2018N33 Bilut Lee Chin Chen (DAP)8,798 55.68%Poo Mun Hoong (MCA)5,05932.02%16,0493,73984.02%Mohd Zamri Nong (PAS)1,94412.30% 2022 Lee Chin Chen (DAP)8,895 47.56%Wong Siew Mun (MCA)5,78430.93%18,9293,11177.94%Chandra Baladedha (GERAKAN) 3,36317.98% Mohd Shokri Mahmood (PEJUANG)4332.32%

 Rujukan 

Kategori:Orang hidup
Kategori:Ahli politik Malaysia berketurunan Cina
Kategori:Anggota Parti Tindakan Demokratik
Kategori:Ahli Dewan Undangan Negeri Pahang ke-15